Мutsbraten
Mutzbraten (nemischa: Mutzbraten) — kabob yoki barbekyuningnemischa turi  boʻlib, Sharqiy Turingiya va Gʻarbiy Saksoniyada keng tarqalgan. Mutzbraten deganda- choʻchqaning kuragi yoki orqasidan kesib olinib, tuz, murch va marjoram qoʻshib marinadlangan va mutzbraten uchun stendlar (vertikal mangallar) deb ataladigan qayin tutunida pishirilgan, mushtdek kattalikdagi goʻsht boʻlagi tushuniladi. Odatda non, tuzlangan karam va xantal bilan tortiladi. Kechchupdan foydalanishni xushlamaydilar. Mutzbraten asosan Sharqiy Turingiyadagi Schmöln va Altenburg atrofida va Tyuringiya oʻrmonlarida katta shuhratga ega. Altenburg lahjasida „Mutz“ soʻzi dumsiz, tukli va tuxum qoʻyadigan choʻchqaga oʻxshash faqatgina Tyuringiya oʻrmonlarida yashovchi afsonaviy hayvon maʼnosini beradi. Bu Bavariya volpertingerlariga yaʼni, turli hayvonlarning duragaylari sifatida tasvirlangan afsonaviy mavjudotlar (oʻrdakburun olmaxon yoki oʻrdak qanotli quyon)larga oʻxshaydi. Mutzni hazil tariqasida Mutsbraten uchun goʻsht yetkazib beruvchi deb ham atashadi.